
La proiectul de hotărâre privind reorganizarea structurii organizatorice a instituției, aprobarea modificării și actualizării organigramei și a statului de funcții de la nivelul aparatului de specialitate al primarului comunei Schela, județul Galați, conform prevederilor OUG nr.7/2026
În temeiul prevederilor art. 136 din Ordonanța de urgență a Guvernului nr. 57/2019 privind Codul administrativ, primind spre analiză Proiectul de hotărâre privind reorganizarea structurii organizatorice a instituției, aprobarea modificării și actualizării organigramei și a statului de funcții de la nivelul aparatului de specialitate al primarului comunei Schela, județul Galați, conform prevederilor OUG nr.7/2026, facem următoarele observaţii:

Având în vedere prevederile art. XL alin. (1) din Ordonanța de urgență a Guvernului nr. 7/2026 pentru modificarea și completarea unor acte normative, precum și pentru adoptarea unor măsuri pentru creșterea capacității financiare a unităților administrativ-teritoriale, numărul maxim al posturilor corespunzător fiecărei unități administrativ-teritoriale, stabilit pentru anul 2026, potrivit art. III alin. (81) din Ordonanța de urgență a Guvernului nr. 63/2010 pentru modificarea si completarea Legii nr. 273/2006 privind finanțele publice locale, precum și pentru stabilirea unor măsuri financiare, aprobată cu modificări și completări prin Legea nr. 13/2011, cu modificările și completările ulterioare, și pct. 1 din anexa la respectiva ordonanță de urgență, se reduce cu 30%.

         În conformitate cu dispozițiile art. XL alin. (2) din Ordonanța de urgență a Guvernului nr. 7/2026 pentru modificarea și completarea unor acte normative, precum și pentru adoptarea unor masuri pentru cresterea capacitatii financiare a unitatilor administrativ-teritoriale, prin adresa Instituției Prefectului – Județul Galați nr. 2497 din data de 16 martie 2026, a fost comunicat numărul maxim de posturi aferent anului 2026 pentru comuna Schela, stabilit conform prevederilor legale mai sus menționate.

         Totodată, conform art. XL alin. (3) din Ordonanța de urgență a Guvernului nr. 7/2026 pentru modificarea și completarea unor acte normative, precum și pentru adoptarea unor măsuri pentru creșterea capacității financiare a unităților administrativ-teritoriale, autoritățile administrației publice locale au obligația ca, în termen de 30 de zile de la comunicarea numărului maxim de posturi, să adopte hotărâri ale consiliului local privind aplicarea noului număr maxim de posturi.

           Potrivit adresei Institutiei Prefectului – Judetul Galați nr. 2497 din 16 martie 2026, la nivelul comunei Schela, a fost comunicat numarul maxim de 23 de posturi aferent anului 2026, stabilit conform pct. 1 din anexa la Ordonanța de Urgență a Guvernului. nr. 63/2010.

         Conform prevederilor art. III alin. (2) din O.U.G. nr. 63/2010, așa cum a fost modificata prin O.U.G. nr. 7/2026, anumite categorii de posturi nu sunt supuse reducerii, între acestea regăsindu-se cele din domenii precum asistența socială, cultură, învățământ și biblioteci, precum și alte categorii prevazute de lege. 

         De asemenea, nu sunt supuse reducerii posturile considerate, potrivit legii, ca fiind „suplimentare”, respectiv cele aferente proiectelor aflate in derulare, în situația în care contractele de finanțare prevăd asigurarea posturilor necesare pentru sustenabilitate conform pct. 6 din anexa la OUG nr. 63/2010.

         În statul de funcții al aparatului de specialitate al primarului comunei Schela, aprobat prin HCL nr. 15 din 31 martie 2026, este prevazut un numar total de 23 posturi, din care 21 posturi sunt ocupate, iar 2 posturi sunt vacante.

         În raport cu prevederile legale aplicabile, din totalul de 23 posturi, un număr de 3 posturi sunt exceptate de la calculul numărului maxim, nefiind supuse reducerii, după cum urmează:

•
1 post de consilier, clasa I – compartiment asistență socială, (exceptate conform art. III, alin. (2) din O.U.G. nr. 63/2010); 

 Cheltuielile de personal din cadrul compartimentului de Asistență socială vor fi prevazute în bugetul local 2026,  la capitolul bugetar Asistență Socială.

•
2 posturi la Compartimentul Cultură - finanțate din capitolul bugetar Cultură;

         Prin urmare, numărul de posturi care intra în calculul plafonului maxim este de 18 posturi ocupate.

         
Având în vedere limita stabilita pentru anul 2026, se impune reducerea numărului de posturi cu 7 posturi.

        
 Reducerea numărului de posturi se realizează prin raportare atât la posturile vacante, cât și la posturile ocupate, în baza analizei efectuate la nivelul unității administrativ-teritoriale.

        
 În aplicarea prevederilor art. XL alin. (2) și alin. (7) litera a) din OUG nr. 7/2026, la nivelul comunei Schela se propune desființarea următoarelor posturi vacante:

• în cadrul Compartimentului Poliție locală - 2 posturi funcție publică de execuție-polițist local, rămâne 1 post, clasa I grad profesional superior;

•
în cadrul Compartimentului Implementare proiecte finanțate din Fonduri Europene - 5 posturi contractuale; 
              Măsura este justificată de obligația legală de încadrare în numărul maxim de posturi stabilit, precum și de necesitatea eficientizării activității administrației publice locale.

         
Reducerea numărului de posturi prin desființarea celor 7 posturi vacante generează:

-
creșterea gradului de sustenabilitate financiară a bugetului local.

-
sumele aferente acestor posturi nu mai rămân blocate și pot fi utilizate pentru alte necesități ale comunității;

-
eliminarea posibilității viitoare de angajare pe aceste posturi;

          
Astfel, măsura contribuie la utilizarea eficientă a fondurilor publice și la respectarea principiilor de disciplină financiar-bugetară.

  
  
În exercitarea atribuţiilor prevăzute la art. 129, alin. (3), lit. c) din O.U.G. 57/2019 din Codul Administrativ care prevede că printre atribuțiile consiliului local se numară și aceea cu privire la organizarea si functionarea aparatului de specialitate al primarului ale instituțiilor și astfel aprobă la propunerea primarului, organigrama, statul de funcții ale aparatului de specialitate al primarului, ale institutiilor si servciilor publice de interes local.

   
 Având în vedere cele mai sus menționate considerăm că proiectul de hotărâre îndeplinește condițiile de legalitate și oportunitate pentru a fi supus spre dezbatere si deliberare în ședința Consiliului local.

